CELEX: 32021D0537
Language: sk
Date: 2021-03-24 00:00:00
Title: Rozhodnutie Európskeho parlamentu a Rady (EÚ) 2021/537 z 24. marca 2021, ktorým sa menia rozhodnutia Rady 2003/17/ES a 2005/834/ES, pokiaľ ide o rovnocennosť inšpekcií v teréne a rovnocennosť kontrol metód udržiavacieho šľachtenia odrôd druhov poľnohospodárskych rastlín vykonávaných v Spojenom kráľovstve (Text s významom pre EHP)

29.3.2021   
               
               
                  SK
               
               
                  Úradný vestník Európskej únie
               
               
                  L 108/4
               
            
         ROZHODNUTIE EURÓPSKEHO PARLAMENTU A RADY (EÚ) 2021/537
         z 24. marca 2021,
         ktorým sa menia rozhodnutia Rady 2003/17/ES a 2005/834/ES, pokiaľ ide o rovnocennosť inšpekcií v teréne a rovnocennosť kontrol metód udržiavacieho šľachtenia odrôd druhov poľnohospodárskych rastlín vykonávaných v Spojenom kráľovstve
         (Text s významom pre EHP)
         EURÓPSKY PARLAMENT A RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 43 ods. 2,
         so zreteľom na návrh Európskej komisie,
         po postúpení návrhu legislatívneho aktu národným parlamentom,
         so zreteľom na stanovisko Európskeho hospodárskeho a sociálneho výboru (1),
         konajúc v súlade s riadnym legislatívnym postupom (2),
         keďže:
         
                     (1)
                  
                  
                     Rozhodnutím Rady 2003/17/ES (3) sa stanovuje, že inšpekcie v teréne týkajúce sa určitého množiteľského porastu na produkciu osiva vykonávané v tretích krajinách uvedených v prílohe I k uvedenému rozhodnutiu sa za určitých podmienok majú považovať za rovnocenné s inšpekciami v teréne vykonávanými v súlade s právom Únie a že za istých podmienok sa osivo určitých druhov vyprodukované v uvedených tretích krajinách má považovať za rovnocenné s osivom vyprodukovaným v súlade s právom Únie.
                  
               
                     (2)
                  
                  
                     Rozhodnutím Rady 2005/834/ES (4) sa stanovujú pravidlá týkajúce sa rovnocennosti kontrol metód udržiavacieho šľachtenia odrôd vykonávaných v niektorých tretích krajinách. Stanovuje, že úradné kontroly metód udržiavacieho šľachtenia odrôd, ktoré v uvedených tretích krajinách vykonávajú orgány uvedené v prílohe k uvedenému rozhodnutiu, poskytujú v prípade druhov, na ktoré sa vzťahujú smernice uvedené pre uvedené tretie krajiny, tie isté záruky ako kontroly vykonávané v členských štátoch.
                  
               
                     (3)
                  
                  
                     Spojené kráľovstvo transponovalo a účinne vykonávalo smernice Rady 66/401/EHS (5), 66/402/EHS (6), 2002/53/ES (7), 2002/54/ES (8), 2002/55/ES (9) a 2002/57/ES (10), ako aj vykonávacie akty prijaté podľa uvedených smerníc. V uvedených vykonávacích aktoch sa stanovujú pravidlá, na základe ktorých sa uvedenými smernicami uznáva príslušná rovnocennosť.
                  
               
                     (4)
                  
                  
                     V súlade s Dohodou o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu (11) (ďalej len „dohoda o vystúpení“), a najmä s jej článkom 126 a článkom 127 ods. 1, sa právo Únie vrátane rozhodnutí 2003/17/ES a 2005/834/ES uplatňovalo na Spojené kráľovstvo a v Spojenom kráľovstve počas prechodného obdobia, ktoré sa skončilo 31. decembra 2020.
                  
               
                     (5)
                  
                  
                     Vzhľadom na koniec prechodného obdobia stanoveného v dohode o vystúpení Spojené kráľovstvo predložilo Komisii žiadosť, aby sa od 1. januára 2021 osivo krmovín, osivo obilnín, osivo repy, osivo zeleniny a osivo olejnín a priadnych rastlín vyprodukované v Spojenom kráľovstve považovalo za rovnocenné s osivom krmovín, osivom obilnín, osivom repy, osivom zeleniny a osivom olejnín a priadnych rastlín vyprodukovaným v Únii a spĺňajúcim požiadavky smerníc 66/401/EHS, 66/402/EHS, 2002/54/ES, 2002/55/ES a 2002/57/ES.
                  
               
                     (6)
                  
                  
                     Spojené kráľovstvo požiadalo aj o uznanie rovnocennosti kontrol metód udržiavacieho šľachtenia odrôd vykonávaných v Spojenom kráľovstve podľa smerníc 66/401/EHS, 66/402/EHS, 2002/54/ES, 2002/55/ES a 2002/57/ES, ako aj podľa smernice 2002/53/ES.
                  
               
                     (7)
                  
                  
                     Spojené kráľovstvo informovalo Komisiu, že jeho právne predpisy transponujúce smernice 66/401/EHS, 66/402/EHS, 2002/53/ES, 2002/54/ES, 2002/55/ES a 2002/57/ES sa nezmenia a budú sa od 1. januára 2021 naďalej uplatňovať.
                  
               
                     (8)
                  
                  
                     Komisia preskúmala príslušné právne predpisy Spojeného kráľovstva a ich rovnocennosť s požiadavkami Únie a dospela k záveru, že inšpekcie v teréne týkajúce sa množiteľského porastu na produkciu osiva sa vykonávajú primerane a spĺňajú podmienky prílohy II k rozhodnutiu 2003/17/ES a primerané požiadavky smerníc 66/401/EHS, 66/402/EHS, 2002/54/ES a 2002/57/ES.
                  
               
                     (9)
                  
                  
                     Preto, a aby sa po skončení prechodného obdobia zabránilo zbytočnému narušeniu obchodu, je vhodné uznať rovnocennosť inšpekcií v teréne vykonávaných v súvislosti s uvedeným osivom vyprodukovaným v Spojenom kráľovstve a úradne certifikovaným jeho orgánmi.
                  
               
                     (10)
                  
                  
                     Komisia preskúmala príslušné právne predpisy Spojeného kráľovstva a ich rovnocennosť s ustanoveniami týkajúcimi sa metód udržiavacieho šľachtenia odrôd podľa smerníc 2002/53/ES a 2002/55/ES. Komisia dospela k záveru, že kontroly metód udržiavacieho šľachtenia uvedených odrôd vykonávané v Spojenom kráľovstve poskytujú rovnaké záruky ako tie vykonávané členskými štátmi.
                  
               
                     (11)
                  
                  
                     Preto je vhodné uznať rovnocennosť kontrol metód udržiavacieho šľachtenia odrôd vykonávaných v Spojenom kráľovstve, ako je stanovené v smerniciach 66/401/EHS, 66/402/EHS, 2002/53/ES, 2002/54/ES, 2002/55/ES a 2002/57/ES.
                  
               
                     (12)
                  
                  
                     Spojené kráľovstvo by sa preto malo začleniť do prílohy I k rozhodnutiu 2003/17/ES a do prílohy k rozhodnutiu 2005/834/ES bez toho, aby bolo dotknuté uplatňovanie práva Únie na Spojené kráľovstvo a v Spojenom kráľovstve v súvislosti so Severným Írskom v súlade s článkom 5 ods. 4 Protokolu o Írsku/Severnom Írsku k dohode o vystúpení v spojení s prílohou 2 k uvedenému protokolu.
                  
               
                     (13)
                  
                  
                     Rozhodnutia 2003/17/ES a 2005/834/ES by sa preto mali zodpovedajúcim spôsobom zmeniť.
                  
               
                     (14)
                  
                  
                     Vzhľadom na skutočnosť, že prechodné obdobie stanovené v dohode o vystúpení sa skončilo 31. decembra 2020, a s cieľom zabezpečiť kontinuitu by toto rozhodnutie malo nadobudnúť účinnosť čo najskôr a malo by sa uplatňovať so spätnou účinnosťou od 1. januára 2021,
                  
               PRIJALI TOTO ROZHODNUTIE:
         
            Článok 1
            Zmeny rozhodnutí 2003/17/ES a 2005/834/ES
            
               1.   Príloha I k rozhodnutiu 2003/17/ES sa mení v súlade s bodom 1 prílohy k tomuto rozhodnutiu.
            
            
               2.   Príloha k rozhodnutiu 2005/834/ES sa mení v súlade s bodom 2 prílohy k tomuto rozhodnutiu.
            
         
         
            Článok 2
            Nadobudnutie účinnosti a dátum začatia uplatňovania
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
            Uplatňuje sa od 1. januára 2021.
         
         
            V Bruseli 24. marca 2021
            
               
                  Za Európsky parlament
               
               
                  predseda
               
               D. M. SASSOLI
            
            
               
                  Za Radu
               
               
                  predsedníčka
               
               A. P. ZACARIAS
            
         
         
            (1)  Stanovisko z 27. januára 2021 (zatiaľ neuverejnené v úradnom vestníku).
         
            (2)  Pozícia Európskeho parlamentu z 11. marca 2021 (zatiaľ neuverejnená v úradnom vestníku) a rozhodnutie Rady zo 17. marca 2021.
         
            (3)  Rozhodnutie Rady 2003/17/ES zo 16. decembra 2002 o rovnocennosti terénnych inšpekcií uskutočňovaných v tretích krajinách na množiteľskom poraste pre produkciu osiva a o rovnocennosti osiva vyprodukovaného v tretích krajinách (Ú. v. ES L 8, 14.1.2003, s. 10).
         
            (4)  Rozhodnutie Rady 2005/834/ES z 8. novembra 2005 o rovnocennosti kontrol postupov na udržiavanie odrôd vykonávaných v niektorých tretích krajinách a o zmene a doplnení rozhodnutia 2003/17/ES (Ú. v. EÚ L 312, 29.11.2005, s. 51).
         
            (5)  Smernica Rady 66/401/EHS zo 14. júna 1966 o uvádzaní osiva krmovín na trh (Ú. v. ES L 125, 11.7.1966, s. 2298).
         
            (6)  Smernica Rady 66/402/EHS zo 14. júna 1966 týkajúca sa obchodovania s osivom obilnín (Ú. v. ES L 125, 11.7.1966, s. 2309).
         
            (7)  Smernica Rady 2002/53/ES z 13. júna 2002 o spoločnom katalógu odrôd poľnohospodárskych rastlinných druhov (Ú. v. ES L 193, 20.7.2002, s. 1).
         
            (8)  Smernica Rady 2002/54/ES z 13. júna 2002 o obchodovaní s osivom repy (Ú. v. ES L 193, 20.7.2002, s. 12).
         
            (9)  Smernica Rady 2002/55/ES z 13. júna 2002 o obchodovaní s osivom zelenín (Ú. v. ES L 193, 20.7.2002, s. 33).
         
            (10)  Smernica Rady 2002/57/ES z 13. júna 2002 o obchodovaní s osivom olejnín a priadnych rastlín (Ú. v. ES L 193, 20.7.2002, s. 74).
         
            (11)  Ú. v. EÚ L 29, 31.1.2020, s. 7.
      
      
         
            PRÍLOHA
            
               1.   
               V prílohe I k rozhodnutiu 2003/17/ES sa tabuľka mení takto:
               
                           1.
                        
                        
                           Medzi riadky „CL“ a „IL“ sa vkladá tento riadok:
                           
                                       „GB (**)
                                       
                                    
                                    
                                       
                                                   Department for Environment, Food & Rural Affairs (DEFRA)
                                                
                                             
                                                   Eastbrook
                                                
                                             
                                                   Shaftesbury Road
                                                
                                             
                                                   Cambridge
                                                
                                             
                                                   CB2 8DU
                                                
                                             
                                    
                                       66/401/EHS 66/402/EHS 2002/54/ES
                                       2002/57/ES
                                    
                                 
                     
                           2.
                        
                        
                           V poznámke pod čiarou (*) sa medzi „CL – Čile,“ a „IL – Izrael,“ vkladá:
                           „GB – Spojené kráľovstvo,“.
                        
                     
            
               2.   
               V prílohe k rozhodnutiu 2005/834/ES sa tabuľka mení takto:
               
                           1.
                        
                        
                           Medzi riadky „CS“ a „IL“ sa vkladá tento riadok:
                           
                                       „GB (**)
                                       
                                    
                                    
                                       
                                                   Department for Environment, Food & Rural Affairs (DEFRA)
                                                
                                             
                                                   Eastbrook
                                                
                                             
                                                   Shaftesbury Road
                                                
                                             
                                                   Cambridge
                                                
                                             
                                                   CB2 8DU
                                                
                                             
                                    
                                       66/401/EHS 66/402/EHS 2002/54/ES
                                       2002/55/ES
                                       2002/57/ES
                                    
                                 
                     
                           2.
                        
                        
                           V poznámke pod čiarou (*) sa medzi „CS – Srbsko a Čierna Hora,“ a „IL – Izrael,“ vkladá:
                           „GB – Spojené kráľovstvo,“.